《仲秋之月诸弟燕私风月虽佳云雨或间五首 其一》
明代·皇甫汸

奉义游京邑，数载违亲宴。迢迢明月光，照我越江汉。

何如故乡明，及此清秋玩。镜彩揽未盈，璧景委才半。

桂树敷丹英，华萼纷相焕。虽谢西园悰，庶附南枝翰。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。